cyanic-selkie/wikianc huggingface dataset:
राजर्षितुल्यकुल
राजा
राजर्षितुल्यकुल के ज्ञात राजाओं के नाम निम्नलिखित हैं-
वाणिज्य एवं उद्योग निदेशालय
वाणिज्य एवं उद्योग निदेशालय की प्रमुख जिम्मेदारी देश में औद्योगिक विकास और इसके लिए जरूरी बुनियादी सुविधाएं उपलब्ध कराना तथा उद्योगों में पूंजी निवेश को प्रोत्साहित करना है। इसके लिए निदेशालय सुविधाओं के साथ ही साथ सब्सिडी व अन्य सुविधाएं भी उपलब्ध कराता है। उद्योगों को व्यवसायी, बिजली, भूमि और पानी के साथ ही राजकोषीय प्रोत्साहन उपलब्ध कराना भी निदेशालय की ही जिम्मेदारी है।
बाहरी कड़ियाँ
https://web.archive.org/web/20110629111152/http://www.bharat.gov.in/sectors/commerce/index.php
अहमद राज़ा
अहमद राजा (Ahmad Raza) एक अंतरराष्ट्रीय स्तर के क्रिकेट खिलाड़ी है जो संयुक्त अरब अमीरात की राष्ट्रीय क्रिकेट टीम के लिए क्रिकेट खेलते हैं। ये एक गेंदबाज है इन्होंने अपनी टीम संयुक्त अरब अमीरात क्रिकेट टीम के लिए पहला मैच २०१४ में खेला था।
भगतपुर पेली, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
बन्नी गाँव, गोगरी (खगड़िया)
यातायात
गांव से राष्ट्रीय राजमार्ग ३१ गुजरता है।
चौतीसा
चौतीसा (ओडिया]] में 'चउतीशा'), भारतीय साहित्य की एक विधा है जो मध्यकाल में प्रचलित हुई। ओड़िया साहित्य में सैकड़ों 'चौतीसा' रचे गए हैं जिनमें बत्सा दास की 'कळसा चउतिशा', मार्कण्ड दास की 'केशब कोइलि', बलराम दास का कमललोचन चौतीसा, और दामोदर दास की 'हनुमन्त जनन चौतीसा' उल्लेखनीय हैं।
चौतीसा प्रायक्क क वर्ण से आरम्भ होता है और क्ष से समाप्त। एक उदहरण देखिए
इतीक्याल, आसिफाबाद‌ मण्डल
इतीक्याल, आसिफाबाद‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
गुजरात समाचार
गुजरात समाचार गुजरात का एक प्रमुख गुजराती दैनिक समाचार पत्र है| इसका मुख्य कार्यालय अहमदाबाद में है और इसकी एक शाखा सूरत में भी है| इस समाचार पत्र के संस्करण गुजरात के सभी मुख्य शहरों (अहमदाबाद, वडोदरा, सूरत, राजकोट, भावनगर) के अलावा मुंबई एवं न्यू यार्क से प्रकाशित होतें हैं|
बाहरी कड़ियाँ
गुजरात समाचार का जालघर
जाबिर हुसैन
जाबिर हुसैन का जन्म सन् १९४५ में गाँव नौनहीं राजगिर, जिला नालंदा, बिहार में हुआ। वह अंग्रेजी भाषा एवं साहित्य के प्राध्यापक रहे। सक्रिय राजनीति में भाग लेते हुए १९७७ में मुंगेर से बिहार विधान सभा के सदस्य निर्वाचित हुए और मंत्री बने। वर्ष १९९५ से बिहार विधान परिषद के सभापति थे। जाबिर हुसैन हिंदी, उर्दू तथा अंग्रेजी (तीनों भाषाओं में समान अधिकार के साथ लेखन करते रहे हैं। उनकी हिंदी रचनाओं में- डोला बीबी का मजार, अतीत का चेहरा, लोगां, एक नदी रेत भरी प्रमुख हैं। अपने लंबे राजनैतिक-सामाजिक जीवन के अनुभवों में उपस्थित आम आदमी के संघर्षों को उन्होंने अपने साहित्य में प्रकट किया है। संघर्षरत आम आदमी और विशिष्ट व्यक्तित्वों पर लिखी गई उनकी डायरियाँ चर्चित-प्रशंसित हुई हैं। जाबिर हुसैन ने डायरी विधा में एक अभिनव प्रयोग किया है जो अपनी प्रस्तुति, शैली और शिल्प में नवीन है।
क्राइम एण्ड पनिशमेंट
क्राइम एण्ड पनिशमेंट एक प्रसिद्ध रूसी उपन्यास है जिसकी रचना फ़्योद्र दोस्तोयेव्स्की ने की थी।
कमद, कांडा तहसील
कमद, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
सामलदास गांधी
सामलदास गांधी (1897- 1953) भारतीय स्वतंत्रता आंदोलन के नेता महात्मा गांधी के बड़े भाई लक्ष्मीदास करमचंद गांधी के पुत्र थे। जो भारत की संविधान सभा के सदस्य निर्वाचित हुए। सामलदास अपने चाचा मोहनदास करमचंद गांधी के करीबी अनुयायी थे।
जीवन परिचय
सामलदास का जन्म 1897 में पोरबंदर स्टेट में हुआ था। वह शुरू में गुजराती शाम के समाचार पत्र जन्मभूमि का हिस्सा थे। कुछ मतभेदों के कारण उन्होंने जन्मभूमि छोड़ दी और "वंदे मातरम" नाम से नया समाचार पत्र शुरू किया
1947 में जब जूनागढ़ के नवाब ने अपने राज्य को पाकिस्तान को सौंप दिया, तब सामलदास ने अपनी बहुसंख्यक आबादी की इच्छाओं को प्रतिबिंबित करने के लिए जूनागढ़ के नागरिकों द्वारा बनाई गई सरकार का निर्वासन का नेतृत्व किया जिसने राज्य को भारत का हिस्सा बनने की कामना की।
जब भारतीय सेनाओं ने नवाब के दीवान, सर शाह नवाज भुट्टो के निमंत्रण पर जूनागढ़ और उसकी रियासतों, मांगरोल और मनावाड़ में प्रवेश किया, तो सामलदास को राज्य की बागडोर स्वीकार करने के लिए आमंत्रित किया गया था, उसी दौरान उन्हें सौराष्ट्र से भारत की संविधान सभा का सदस्य चुना गया। 1953 में उनका निधन हो गया।
स्मरणोत्सव
सामलदास गांधी को जूनागढ़ और गुजरात राज्य में आज भी एक नायक और देशभक्त के रूप में याद किया जाता है। उनके नाम पर कई स्कूल, सार्वजनिक नींव और अस्पताल हैं।
ढाना
ढाना (Dhana) भारत के मध्य प्रदेश राज्य के सागर ज़िले में स्थित एक नगर है।
मद चक्र
अधिकांश स्तनपोषी मादाओं में एक निश्चित अवधि के बाद बार-बार शारीरिक परिवर्तन (physiologic changes) होते हैं जो उनमें जनन हार्मोनों द्वारा उत्पन्न होते हैं। इसे जनसामान्य की भाषा में पशु का 'गरम होना' (heating) कहा जाता है। और इस चक्र मद चक्र (estrous cycle) कहते हैं। मद चक्र लैंगिक रूप से वयस्क (sexually mature) मादाओं में चलता रहता है जब तक वे गर्भ धारण न कर लें। यह चक्र प्रायः मृत्यु तक जारी रहता है। कुछ जानवरों की मादाओं की योनि से खून मिला हुआ पदार्थ भी निकलता है जिसको लोग गलती से 'मासिक धर्म' समझ बैठते हैं।मानव महिलाओ का मासिक धर्म 14 दिन का होता है।
पशु प्रजनन की क्रिया तथा इसमें न्यासर्गों (हार्मोन्स) की भूमिका
मादा पशुओं में मद चक्र एक अत्यन्त जटिल क्रिया है जिसमें अनेक हार्मोन कार्य करते हैं। मस्तिष्क के निचले हिस्से से जुडी एक अंत: स्रावी ग्रन्थि जिसे पीयूष ग्रंथि अथवा पिट्यूटरी ग्रंथि कहते हैं, पशु प्रजनन में महत्वपूर्ण भूमिका निभाती है। प्रत्येक अंडाशय में जन्म से ही हजारों की संख्या में अपरिपक्क अवस्था में अंडाणु होते हैं। पशु के युवावस्था में आने के बाद पिट्यूटरी ग्रन्थि के अगले भाग से गोनेडोट्रोफिन्स (एफ.एस.एच.एवं.एल.एच.) हार्मोन्स का स्राव होता है जिनके प्रभाव से अंडाशय में अनेक अंडाणुओं की वृद्धि व उनके परपक्कीकरण का कार्य शुरू हो जाता है। इनमें से केवल एक अंडाणु सामान्य रूप से हर 20-21 दिन के बाद ग्रफियन फोलिकल के अन्दर परिपक्क होकर मदकल की समाप्ति के लगभग 10 घण्टे के बाद अंडाशय से बाहर निकल कर डिम्बवाहनियों में प्रवेश करता हैं। यदि इसका इस स्थान पर निषेचन (शुक्राणु से मिलकर भ्रूण में परिवर्तन) नहीं होता, तो ये अंडाणुयहीं नष्ट हो जाता हैं तथा अंडाशय में दूसरा अंडाणु परिपक्क/विकसित होने लगता हैं। यह चक्र तब तक चलता रहता है जब तक की पशु गर्भधारण नहीं कर लेता। इस चक्र को ही मद चक्र कहते हैं।
मद काल में अंडाशय में ग्रफियन फोलिकल जिसमें कि अंडाणु का परीपक्कीकरण होता है, एक हारमोन जिसे ईस्ट्रोजन कहते हैं, निकलता है तथा यही नहीं हार्मोन्स पशु में गर्मी के लक्षण उत्पन्न करता है। ग्रफियन फोलिकल पशु के मदकल की समाप्ति के कुछ समय बाद फट जाता हैं तथा इस स्थान पर एक अन्य रचना जिसे कोरंपस ल्युटियम (सी.एल) कहते हैं, विकसित होने लगती है। कोरंपस ल्युटियम से एक अन्य हारमोन जिसे प्रोजेस्टरोन कहते हैं जोकि गर्भाशय को भ्रूण के विकास के लिये तैयार करता हैं तथा ये पशु को गर्मीं में आने से भी रिक्त हैं। अत: कोरपस ल्युटियम की गर्भ धारण के पश्चात सफल गर्भवस्था के लिए नितान्त आवश्यकता है।
यदि पशु का गर्भकाल में गर्भधान नहीं कराया गया हैं अथवा गर्भधान करने के बाद किसी कारण वश अंडाणु का निषेचन नहीं हो पाया तो मदकाल के लगभग 16वें दिन गर्भाशय से एक विशेष हारमोन जिसे पी.जी.एफ2 अल्फ़ा कहते हैं निकलता है जो अंडाशय में विकसित हुई कोर्पस ल्युटियम को घोल देता हैं। फलस्वरूप प्रोजेस्ट्रोन हारमोन का बनाना बन्द हो जाता हैं तथा अन्य अंडाणु का परीपक्कीकरण शुरू हो जाता हैं और कुछ समय बाद पशु पुन: गर्मी में आ जाता हैं।
यदि मदकाल में पशु का गर्भधान कराया गया है तथा अंडाणु का सफलता पूर्वक निषेचन हो गया है तो 5वें दिन निषेचित हो रहे भ्रूण से एक विशेष प्रकार का पदार्थ उत्पन्न होता है जिसके प्रभाव से गर्भाशय में आ जाता है। विकसित हो रहे भ्रूण से एक विशेष प्रकार का पदार्थ उत्पन्न होता हैं जिसके प्रभाव से गर्भाशय में पी.जी.एफ-2 अल्फ़ा नहीं बनाता और इस प्रकार पशु का मद चक्र टूट जाता हैं तथा वह गर्भवस्था में आजाता है। गर्भवस्था पूर्ण होने पर गर्भ के अन्दर पल रहे बच्चे के शरीर, माँ के शरीर तथा बच्चे से जुड़े प्लेसेंटा से कुछ हार्मोन्स निकलना आरंभ हो जाते हैं जिनके प्रभाव से सी.एल. समाप्त हो जाती है और पशु प्रसव की अवस्था में आकर बच्चे को जन्म डे देता हैं। गर्भाशय के सामान्य अवस्था में आने पर पशु में मद चक्र पुन: आरंभ हो जाता है।
मद के स्पष्ट लक्षणों के लिये ईस्ट्रोजन के साथ-साथ कम मात्रा में प्रोजेस्ट्रोन हारमोन जोकि पिछले मद चक्र के समाप्त हो रहे सी.एल. से उत्पन्न होता है, भी आश्यक है। इसी कारण प्रथम बार बछडियों के मद में आने पर तथा प्रसव के बाद पर उनमें स्पष्ट मद के लक्षण नहीं दिखते।
सहरोई गाँव, लखीसराय (लखीसराय)
सहरोई लखीसराय, लखीसराय, बिहार स्थित एक गाँव है।
बीसलपुर, पीलीभीत
बीसलपुर (Bisalpur) भारत के उत्तर प्रदेश राज्य के पीलीभीत ज़िले में स्थित एक नगर है।
न्यू रूल्स (गीत)
न्यू रूल्स अंग्रेज गायिका डूआ लीपा की 2017 में रिलीस हुई प्रथम स्टूडियो एल्बम 'डूआ लीपा' से एक एकल गीत है। इयान किर्कपैट्रिक ने इस गीत का संगीत प्रोड्यूस किया है, और उन्होंने ही इसे कैरलाइन एलिन तथा एमिली वारेन के साथ मिलकर लिखा है। 21 जुलाई 2017 को इसे एल्बम के छठे गीत के तौर पर यूनाइटेड किंगडम में कंटेम्पररी हिट रेडियो फॉरमेट में जारी किया गया था, और फिर उसी फॉरमेट में 22 अगस्त 2017 को संयुक्त राज्य में भी रिलीस किया गया।
न्यू रूल्स एक 'ट्रॉपिकल हाउस', 'ईडीएम' और 'इलेक्ट्रो-पॉप' गीत है, जिसमें मुख्य रूप से ड्रम और हॉर्न वाद्ययंत्रों का प्रयोग हुआ है। इसके बोलों में गायिका किसी पूर्व प्रेमी को भूल कर जीवन में आगे बढ़ने के नियमों की सूची गिनाती है। गीत को समीक्षकों से सकारात्मक प्रतिक्रियाएं मिली, और उनमें से कुछ ने इसे 'ब्रेकअप' या 'महिला-सशक्तिकरण' एंथम के रूप में परिभाषित किया। यह गीत यूनाइटेड किंगडम, द नीदरलैंड्स, बेल्जियम, आयरलैंड, इसरायल और रोमानिया के संगीत चार्टों में शीर्ष पर पहुंचा, और ऑस्ट्रेलिया, कनाडा, फ़िनलैंड, जर्मनी, इटली, न्यू जीलैंड, नॉर्वे, स्वीडन और कई अन्य देशों में शीर्ष 10 में रह। यूएस बिलबोर्ड टॉप 100 की सूची में छठा स्थान प्राप्त करने वाला यह गीत बिलबोर्ड की सूची में आने वाला डूआ लीपा का तीसरा गीत था,और साथ ही शीर्ष 10 में पहुंचने वाला पहला।
हेनरी स्कॉलफील्ड द्वारा निर्देशित इस गीत का म्यूजिक वीडियो 7 जुलाई 2017 को डूआ लीपा के आधिकारिक यूट्यूब एकाउंट पर जारी किया गया। वीडियो में लीपा को किसी होटल के एक कमरे में अपनी सहेलियों के साथ बैठे दिखाया गया है, जो लीपा को उसके पूर्व प्रेमी के पास वापस जाने से रोक रही हैं। महिला सशक्तिकरण की थीम पर बने इस वीडियो को भी समीक्षकों ने काफी सराहा। गीत की सफलता में भी इस वीडियो का बड़ा हाथ है। न्यू रूल्स गीत को लीपा ने रूस के यूरोपा प्लस लाइव में इंग्लैंड के गलस्टोनबरी फेस्टिवल में भी गाया है।
महरौनी
महरौनी (Mahroni) भारत के उत्तर प्रदेश राज्य के ललितपुर ज़िले में स्थित एक नगर व नगरपंचायत है। यह उस ज़िले में तहसील का दर्जा भी रखता है। सन् 2011 में हुई भारत की जनगणना के अनुसार इस तहसील में 302 गांव हैं।
हरिद्वार ग्रामीण विधानसभा निर्वाचन क्षेत्र, उत्तराखण्ड
हरिद्वार ग्रामीण विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। हरिद्वार जिले में स्थित यह निर्वाचन क्षेत्र अनारक्षित है। यह क्षेत्र साल 2008 के विधानसभा निर्वाचन क्षेत्र परिसीमन आदेश से अस्तित्व में आया। 2012 में इस क्षेत्र में कुल 96,902 मतदाता थे।
विधायक
2012 के विधानसभा चुनाव में यतीश्वरानंद इस क्षेत्र के विधायक चुने गए।
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
कालक्रम
बलतारा गाँव, गोगरी (खगड़िया)
बलतारा गोगरी, खगड़िया, बिहार स्थित एक गाँव है।
भरतपुर, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
पात पोचंपाड, निर्मल मण्डल
पात पोचंपाड, निर्मल मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
उमैर अली
उमैर अली (Umair Ali) एक अंतरराष्ट्रीय स्तर के क्रिकेट खिलाड़ी है जो संयुक्त अरब अमीरात की राष्ट्रीय क्रिकेट टीम के लिए क्रिकेट खेलते हैं। ये एक बल्लेबाज है इन्होंने अपनी टीम संयुक्त अरब अमीरात क्रिकेट टीम के लिए पहला मैच २०१५ में खेला था।
ऑस्ट्रेलिया का ध्वज
ऑस्ट्रेलिया का ध्वज ऑस्ट्रेलिया का राष्ट्रीय ध्वज है।
एसिडिटी (रोग)
एसिडिटी को चिकित्सकीय भाषा में गैस्ट्रोइसोफेजियल रिफलक्स डिजीज (GERD) के नाम से जाना जाता है। आयुर्वेद में इसे 'अम्ल पित्त' कहते हैं। आमाशय के भित्ति में उपस्थित जठर ग्रंथियों के द्वारा जठराम्ल (हाइड्रोक्लोरिक अम्ल) का स्राव किया जाता है पाचन के लिए आवश्यक है।
कारण
आधुनिक विज्ञान के अनुसार आमाशय में पाचन क्रिया के लिए हाइड्रोक्लोरिक अम्ल तथा पेप्सिन का स्रवण होता है। सामान्य तौर पर यह अम्ल तथा पेप्सिन आमाशय में ही रहता है तथा भोजन नली के सम्पर्क में नहीं आता है। आमाशय तथा भोजन नली के जोड पर विशेष प्रकार की मांसपेशियां होती है जो अपनी संकुचनशीलता से आमाशय एवं आहार नली का रास्ता बंद रखती है तथा कुछ खाते-पीते ही खुलती है। जब इनमें कोई विकृति आ जाती है तो कई बार अपने आप खुल जाती है और एसिड तथा पेप्सिन भोजन नली में आ जाता है। जब ऐसा बार-बार होता है तो आहार नली में सूजन तथा घाव हो जाते हैं।
लक्षण
एसिडिटी का प्रमुख लक्षण है रोगी के सीने या छाती में जलन। अनेक बार एसिडिटी की वजह से सीने में दर्द भी रहता है, मुंह में खट्टा पानी आता है। जब यह तकलीफ बार-बार होती है तो गंभीर समस्या का रूप धारण कर लेती है। एसिडिटी के कारण कई बार रोगी ऐसा महसूस करता है जैसे भोजन उसके गले में आ रहा है या कई बार डकार के साथ खाना मुँह में आ जाता है। रात्रि में सोते समय इस तरह की शिकायत ज्यादा होती है। कई बार एसिड भोजन नली से सांस की नली में भी पहुंच जाता है, जिससे मरीज को दमा या खांसी की तकलीफ भी हो सकती है। कभी-कभी मुंह में खट्टे पानी के साथ खून भी आ सकता है।
जटिलताएँ
दोनों प्रकार के अल्सर की तीव्रता बढने पर रोगी को खून की उल्टियां हो सकती है। लम्बे समय तक अल्सर रहने से आमाशय में जाने वाला रास्ता सिकुड जाता है जिससे रोगी को तीव्र वमन होते है। कभी अल्सर फूट भी सकता है जिससे पूरे पेट में संक्रमण हो जाता है तथा पेट में तेज दर्द रहता है। लम्बे समय तक अल्सर रहने से केंसर होने का खतरा हो सकता है। इसके साथ ही आयुर्वेदिक नुस्खे से भी एसिडिटी का इलाज किया जा सकता हैं।
निदान (डायग्नोसिस)
इस रोग में बेरियम एक्स-रे, एण्डोस्कोपी, सोनोग्राफी के जरिये रोग की जटिलता का पता लगाकर उपचार शुरू किया जा सकता है। साथ ही एसिडिटी के तत्काल समाधान के रूप में क्षार युक्त पदार्थों का सीमित सेवन भी लाभकारी रहता है
करङियागांव मय चक, कांडा तहसील
करङियागांव मय चक, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
डिंपल झंगियानी
डिंपल झंगियानी (जन्म 24 फरवरी 1990, भारत) एक भारतीय टेलीविजन अभिनेत्री हैं। टेलिवुड में उनकी पहली उपस्थिति सोनी एंटरटेनमेंट टेलीविजन पर धारावाहिक कुछ इस तारा में कन्या की भूमिका निभाने के साथ शुरू हुई। डिंपल झंगियानी किस देश में है मेरा दिल में शामिल हुईं और उन्होंने हर्षद चोपड़ा (प्रेम) के करीबी दोस्त के रूप में संजना की भूमिका निभाई। उन्होंने राजा की आएगी बारात में राजकुमारी संध्या का भी किरदार निभाया था। उन्होंने लाइफ ओके के अमृत मंथन में निमृत की भूमिका निभाई लेकिन कहानी के कारण उनकी जगह अंकिता शर्मा ने ले ली। अमृत मंथन से बाहर निकलने के बाद उन्होंने स्टार प्लस, तेरी मेरी लव स्टोरीज पर एक लघु टेलीफिल्म की।
उन्होंने अमृत मंथन शो में निमृत की जुड़वां बहन शिवांगी के रूप में फिर से प्रवेश किया। अमृत मंथन के बाद उन्होंने कलर्स टीवी मिसेज इंडिया में मिन्टी का किरदार निभाया। पम्मी प्यारेलाल । 2013 में, झंगियानी ने कलर्स टीवी पर प्रसारित बेइंतेहा में बरकत अब्दुल्ला की भूमिका निभाई।
शादी से ब्रेक लेने के बाद, झंगियानी ने मेरी दुर्गा में स्क्रीन पर वापसी की, जो 2017 में स्टार प्लस पर प्रसारित होना शुरू हुई।
व्यक्तिगत जीवन
झंगियानी ने सनी असरानी से शादी की है। झंगियानी ने शादी करने के बाद अपना नाम बदलकर अनीशा असरानी रख लिया क्योंकि यह जोड़े के लिए सौभाग्य लाता है।
मंज़ूर पश्तीन
मंजर पखतीन एक मानवाधिकार कार्यकर्ता है जिसने सरकार को पश्तून लोगों, विशेष रूप से वजीरिस्तान की जनता की इच्छाओं को पूरा करने के लिए प्रेरित किया है। ,
ढेकल बड़ी
ढेकल बड़ी (Dhekal Badi) भारत के मध्य प्रदेश राज्य के झाबुआ ज़िले में स्थित एक गाँव है। ज़िले में ढेकल नाम के दो ग्राम हैं - ढेकल बड़ी और ढेकल छोटी।
बगूना चक, रानीखेत तहसील
बगूना चक, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गुलड़िया भिंडारा
गुलड़िया भिंडारा (Gularia Bhindara) भारत के उत्तर प्रदेश राज्य के पीलीभीत ज़िले में स्थित एक गाँव है।
रक्त सीरम
रक्त में सीरम वह घटक हैै जिसमें रक्त कोशिकाओं और थक्का जमाने वाले कारकों का पूर्ण रूप से अभाव होता है, दूसरे शब्दों मे यह फाइब्रिनोजेन विहीन प्लाविका (रक्त प्लाज्मा) है। सीरम मे वह सभी रक्त प्रोटीन जो थक्का जमाने की प्रक्रिया मे निष्क्रिय रहते है, सभी विद्युत-अपघट्य (इलेक्ट्रोलाइट्स), प्रतिपिंड, प्रतिजन, हार्मोन और बहिर्जात पदार्थ (जैसे, दवाइयां और सूक्ष्मजीव आदि) शामिल होते हैं।
सीरम के अध्ययन को सीरम विज्ञान कहते है। सीरम का इस्तेमाल कई नैदानिक परीक्षण के अलावा रक्त टाइपिंग में भी होता है।.
माइक्रोबियल फ़्यूल सेल
माइक्रोबियल फ़्यूल सेल (अंग्रेज़ी - Microbial fuel cell, MFC) या सूक्ष्मजीव ईंधन सेल एक प्रकार की जैव-विद्युत्-रसायन प्रणाली (bio-electrochemical system) है जो बैक्टीरिया और O2 जैसे एक उच्च-ऊर्जा वाले ऑक्सीडेंट का उपयोग करके विद्युत प्रवाह चलाता है। यह प्रक्रिया प्रकृति में पाए जाने वाले जीवाणु इंटरैक्शन की नकल करती है। MFC को दो सामान्य श्रेणियों में बांटा जा सकता है: संबद्ध (mediated) और असंबद्ध (unmediated)। 20वीं शताब्दी की शुरुआत में प्रदर्शित पहले MFCs ने एक मीडियेटर (mediator) का उपयोग किया था- एक रसायन जो सेल में बैक्टीरिया से इलेक्ट्रॉनों को एनोड तक स्थानांतरित करता है। 1970 के दशक में असंबद्ध MFC का उदय हुआ- इस प्रकार के MFC में बैक्टीरिया आम तौर पर इलेक्ट्रोकेमिकल रूप से सक्रिय रेडॉक्स प्रोटीन (जैसे कि उनकी बाहरी झिल्ली पर स्थित साइटोक्रोम) होते हैं जो इलेक्ट्रॉनों को सीधे एनोड में स्थानांतरित कर सकते हैं। 21वीं सदी में अपशिष्ट जल उपचार (wastewater treatment) करने में  MFCs का व्यावसायिक उपयोग आरम्भ हो चुका है।
संसद की अवमानना
संसद की अवमानना का अर्थ है- 1-कोई ऐसा कार्य करना,टिप्पणी करना या लेख लिखना जिससे संसद की गरिमा कम होती है। 2-संसद की कार्यवाही में बाधा डालना। 3-सदन के द्वारा मना किये जाने पर भी उसकी कार्यवाही को मीडिया के द्वारा प्रकाशित करना। संसद अपनी अवमानना के लिए दो प्रकार का दंड दे सकती है- .-धिग्दण्ड (admonition/ Re prinam) .-कारावास
माहिरा इज़्ज़ती इस्माइल
माहिरा इज़्ज़ती इस्माइल (जन्म 12 अप्रैल 2000) एक मलेशियाई क्रिकेटर हैं। उन्होंने 3 जून 2018 को 2018 महिला ट्वेंटी 20 एशिया कप में मलेशिया के लिए महिला ट्वेंटी 20 अंतर्राष्ट्रीय (मटी20आई) की शुरुआत की। अप्रैल 2021 में, वह मलेशियाई क्रिकेट एसोसिएशन द्वारा अनुबंध से सम्मानित होने वाली 15 खिलाड़ियों में से एक थी, पहली बार मलेशियाई टीम के लिए महिला क्रिकेटरों को अनुबंध दिया गया था।
नवंबर 2021 में, उन्हें संयुक्त अरब अमीरात में 2021 आईसीसी महिला टी20 विश्व कप एशिया क्वालीफायर टूर्नामेंट के लिए मलेशिया के पक्ष में नामित किया गया था।
मयूरशर्मा
मयूरशर्मा  (ಮಯೂರಶರ್ಮ) (या मयूरशर्मन, मयूरवर्मा) (३४५ - ३६५ ई०) कर्नाटक के आधुनिक शिमोगा जिला के तालगुण्डा का एक ब्राह्मण पंडित था। इसने बनवासी के कदंब वंश की स्थापना की थी। यह वंश ही था जिसने सबसे पहले आधुनिक कर्न्टक की भूमि पर राज्य किया था। इसने अपना नाम मयूरवर्मन कर लिया था, जिससे वह ब्राह्मण से क्षत्रिय लगे। इस वंश के शासन पूर्व कर्नाटक भुमि पर बाहर का शसन था और तब इस वंश ने स्वतंत्र राज्य बसाया और स्थानीय भाषा कन्नड़ को राजभाशा के रूप में अपनाया। कन्नड़ भााषा के प्राचीनतम शिलालेख व अभिलेख इसी वंश के मिलते हैं।
इप्पल्नवेगाव, आसिफाबाद‌ मण्डल
इप्पल्नवेगाव, आसिफाबाद‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
आर'बोनी गेब्रियल
आर'बोनी नोला गेब्रियल (जन्म 20 मार्च, 1994) एक अमेरिकी सौंदर्य प्रतियोगिता का खिताब धारक है, जिसे मिस यूनिवर्स 2022 का ताज पहनाया गया था, वह खिताब जीतने वाली संयुक्त राज्य अमेरिका से नौवीं प्रवेशी बन गई, साथ ही ताज पहनने वाली सबसे उम्रदराज़ भी. पहले, वह रेनो, नेवादा में आयोजित मिस यूएसए 2022 पेजेंट की विजेता थी।
सौंदर्य प्रतियोगिता
पेजेंट्री में उनका पहला प्रवेश तब हुआ जब वह मिस केमाह यूएसए 2020 में शामिल हुईं, जहां उन्होंने शीर्ष 5 फाइनलिस्ट में जगह बनाई। उन्होंने मिस टेक्सास यूएसए 2021 में मिस हैरिस काउंटी के रूप में प्रतिस्पर्धा की और मैकएलेन की विक्टोरिया हिनोजोसा के लिए पहली रनर-अप रहीं।
उसने मिस टेक्सास यूएसए 2022 जीता और मिस यूएसए 2022 में टेक्सास का प्रतिनिधित्व किया, जिसमें बाद में उसे मिस यूएसए 2022 का ताज पहनाया गया और वह फिलिपिनो वंश की पहली मिस यूएसए बन गई।
मिस यूनिवर्स 2022
मिस यूएसए 2022 के रूप में, उन्होंने मिस यूनिवर्स 2022 प्रतियोगिता में संयुक्त राज्य अमेरिका का प्रतिनिधित्व किया। उन्हें भारत के निवर्तमान शीर्षक धारक हरनाज़ कौर संधू द्वारा मिस यूनिवर्स 2022 का ताज पहनाया गया, जिससे वह प्रतियोगिता जीतने वाली 9वीं अमेरिकी बन गईं। उनकी जीत ने उन्हें मिस यूनिवर्स 2012 में ओलिविया कल्पो के बाद मिस यूनिवर्स जीतने के लिए संयुक्त राज्य अमेरिका से पहला प्रतिनिधि बना दिया।
बासुदेवपुर गाँव, गोगरी (खगड़िया)
बासुदेवपुर गोगरी, खगड़िया, बिहार स्थित एक गाँव है।
भरतरा, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
करडिया चक धनी गॉव, कांडा तहसील
करडिया चक धनी गॉव, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
अब्दुल कादिर
अब्दुल कादिर पाकिस्तानी क्रिकेट खिलाड़ी हैं।
क्या हुआ तेरा वादा
क्या हुआ तेरा वादा एक भारतीय हिन्दी धारावाहिक है। जिसका प्रसारण सोनी पर 30 जनवरी 2012 से 23 मई 2013 तक हुआ। इसके निर्देशन रवीन्द्र गौतम, मुजम्मिल देसाई, नवनीत बज सैनी, पार्थो मित्रा और रमिंदर सिंह सूरी ने किया है। इसका निर्माण एकता कपूर और शोभा कपूर ने किया है।
शुरुआत
यह कहानी प्रदीप सिंह (पवन शंकर) और मोना सिंह (मोना सिंह) की है। जो मुंबई में रहते हैं। जिनके तीन बच्चे बुलबुल, रानों और राजबीर रहता है। वह एक दूसरे के लिए समय निकालने की हमेशा कोशिश करते रहते हैं। लेकिन उनके बच्चों के कारण कोई समय नहीं निकल पाता है। प्रदीप एक अंतर्राष्ट्रीय कंपनी में काम करता है और मोना एक घर में रहती है। कहानी उनके विवाह के 12 वर्ष के बाद में पहुँचता है।
दोनों के मध्य दूरियाँ तब अधिक हो जाती है, जब उसके कंपनी में अनुष्का (मौली गांगुली) आती है। प्रदीप अपने शादी से पहले अनुष्का से प्यार करता था। लेकिन उसके घर वालों ने उसकी शादी मोना से कर दी। लेकिन जब यह बात मोना को पता चलती है तो दोनों में झगड़ा हो जाता है। प्रदीप घर छोड़कर चला जाता है और उससे तलाक मांगता है।
लेकिन घर में केवल प्रदीप ही नौकरी करता था। इस लिए मोना भी घर चलाने के लिए नौकरी ढूंढती है। उसे विनीत राइज़दा के कंपनी में नौकरी मिल जाती है। जो अनुष्का के कंपनी से जुड़ जाता है। इसके बाद अनुष्का मोना के लिए परेशानी खड़ी करने लगती है। लेकिन मोना सभी परेशानी को हल कर लेती है। वह भी अनुष्का की तरह कंपनी की अध्यक्ष बन जाती है। इसी दौरान प्रदीप को एहसास होता है कि वह मोना से प्यार करता है। वह उसे दूसरा मौका देना चाहता है। लेकिन मोना नहीं मानती है। उसी दौरान मोना को जतिन चोपड़ा (हितेन तेजवानी) जो प्रदीप के पिता का मित्र है। लेकिन मोना नहीं मानती है। विनीत मोना से प्यार करने लगता है और वह उससे इस बारे में बात करता है। मोना कहती है कि वह अभी इसके लिए तैयार नहीं है। इसके बाद मोना और प्रदीप में तलाक की प्रक्रिया आगे बढ़ती है। इसी दौरान मोना के दादाजी को हृदयघात होता है। वह मोना और विनीत से शादी के लिए कहते हैं। यह बात सुनकर प्रदीप अनुष्का से शादी करने की बात कहता है। अनुष्का मोना और विनीत के मध्य गलत फहमी पैदा करने की कोशिश करती है। लेकिन असफल हो जाती है।
इसी दौरान एक अनजान व्यक्ति शौर्य मित्रा (चेतन हंसराज) उन लोगों के जीवन में आता है। यह पता चलता है कि वह अनुष्का का पुराना पति है। लेकिन वह बाद में अनुष्का से पैसे की माँग करता है। वह उससे कहता है कि यदि तुमने मुझे पैसे नहीं दिये तो यह सच सभी को बता दूंगा। इसके बाद अनुष्का कंपनी से पैसे चुराने की कोशिश करती है। जिसमें वह नाकाम हो जाती है। वह अब प्रदीप के पिता, जिसने मोना के शादी के लिए पैसे रखे थे। उसे चुराती है। लेकिन पकड़े जाने पर यह आरोप शौर्य पर लगा देती है।
इसके बाद वह अपने जायदाद को 1 करोड़ में बेच देती है और उससे शादी के सबूत को ले लेती है। लेकिन सौर्य के पास उसका और भी नकल था। जिससे वह इसे प्रदीप को देने वाला था। इसी दौरान यह बात अनुष्का को पता चल जाती है और वह उसे मार देती है। इसी दौरान प्रदीप नशे की हालात में वहाँ आता है। पुलिस उसे ही हत्यारा समझ कर गिरफ्तार कर लेती है। इसी रात मोना और विनीत की शादी होने वाली रहती है। लेकिन जब मोना को यह पता चलता है तो वह शादी छोड़ कर प्रदीप को बचाने के लिए चले जाती है। वह पुलिस को बताती है कि उस रात प्रदीप उसके साथ था। इससे प्रदीप बच जाता है। वह अनुष्का से कहता है अब वह उससे शादी नहीं करेगा।
मोना प्रदीप के घर रहती है जब तक की प्रदीप बेगुनाह साबित न हो जाये। अनुष्का विनीत के मन में यह बात लाती है कि प्रदीप और मोना एक दूसरे के करीब आते जा रहे हैं। अनुष्का का गोद लिया हुआ भाई तरुण (रौनक आहूजा) प्रदीप की बहन तानी (प्रिय चौहान) से प्यार करने लगता है। वह दोनों शादी करने की सोचते हैं। तभी मोना को शौर्य और अनुष्का के शादी का सबूत मिलता है। वह न्यायालय में यह साबित कर देती है कि अनुष्का शौर्य की पत्नी थी। इसी के साथ वह प्रदीप को बेगुनाह साबित कर देती है। उसके शादी के सालगिरह पर प्रदीप उसे एक पार्टी का न्योता भेजता है। जिसमें विनीत और रजत कपूर रहते हैं। अनुष्का मोना को पार्टी में जाकर मारने का सोचती है।
इस पार्टी में बड़े अच्छे लगते हैं और क्या हुआ तेरा वादा की कहानी जुड़ जाती है। अनुष्का प्रिया कपूर (साक्षी तंवर) के ऊपर बंदूक रख लेती है। राम कपूर (राम कपूर) उससे बंदूक छीन ने की कोशिश करते हैं। लेकिन इसी दौरान गोली चल जाती है और राम कपूर और प्रदीप दोनों को गोली लग जाती है और वह अस्पताल में भर्ती हो जाते हैं। अनुष्का प्रदीप को यह बताना चाहती थी की वह प्रदीप के बच्चे की माँ बनने वाली है, परन्तु वह प्रदीप के शादी की खबर सुनकर न्यूयॉर्क चले जाती है और वहाँ अपने बच्चे को जन्म देती है।
मोना अनुष्का को देखती है इसी दौरान प्रदीप की मौत हो जाती है। मोना अनुष्का को जेल भेज देती है। मोना विनीत से शादी से मना कर देती है।
अब्दुल शकूर
अब्दुल शकूर (Abdul Shakoor) एक अंतरराष्ट्रीय स्तर के क्रिकेट खिलाड़ी है जो संयुक्त अरब अमीरात की राष्ट्रीय क्रिकेट टीम के लिए क्रिकेट खेलते हैं। ये एक बल्लेबाज है इन्होंने अपनी टीम संयुक्त अरब अमीरात क्रिकेट टीम के लिए पहला मैच २०१५ में खेला था।
वैराग्यवाद
वैराग्य, वैराग्यवाद या संन्यासवाद ( अंग्रेजी- Asceticism ;   अस्केसिस  से व्युत्पन्न  ) एक ऐसी जीवनशैली है जो अक्सर आध्यात्मिक लक्ष्यों को प्राप्त करने के उद्देश्य से शारीरिक व कामुक सुखों से परहेज करती है। यह मत कि शारीरिक सुख और उससे संबंधित इच्छाएँ आध्यात्मिक प्रगति में बाधक हैं, और इसलिए उनका दमन करना चाहिए अथवा यह तात्पर्य कि साधक की वह अवस्था जिसमें वह सुखभोग की इच्छा को छोड़कर तप का जीवन व्यतीत करता है। संन्यासि अपनी प्रथाओं के लिए दुनिया से अलग हो सकते हैं या अपने समाज का हिस्सा बने रह सकते हैं, लेकिन आम तौर पर एक मितव्ययी जीवन शैली अपनाते हैं, जो भौतिक संपत्ति और भौतिक सुखों के त्याग की विशेषता है, और धर्म या आध्यात्मिक मामलों पर चिंतन के अभ्यास पर ध्यान केंद्रित करते हुए उपवास में भी समय बिताते हैं।
विभिन्न व्यक्तियों ने भी स्वयं को व्यसनों से मुक्त करने के लिए एक वैरागी जीवन शैली का प्रयास किया है, जिनमें से कुछ विशेषतः आधुनिक जीवन के लिए हैं, जैसे कि पैसा, शराब, तम्बाकू, ड्रग्स, मनोरंजन, सम्भोग, भोजन, मांस आदि
बौद्ध धर्म, जैन धर्म, हिंदू धर्म, इस्लाम, ईसाई धर्म, यहूदी धर्म, स्टोइक दर्शन, एपिक्यूरसवाद और पाइथागोरसवाद सहित कई धार्मिक और दार्शनिक परंपराओं में ऐतिहासिक रूप से वैराग्य देखा गया है और कुछ धार्मिक अनुयायियों के बीच समकालीन प्रथाएं जारी हैं।
अभ्यासी कामुक सुखों को त्याग देते हैं और विमोचन, मोक्ष, मुक्ति, या आध्यात्मिकता की खोज में संयमित जीवनशैली अपनाते हैं। कई वैरागीयों का मानना है कि शरीर को शुद्ध करने की क्रिया आत्मा को शुद्ध करने में मदद करती है, और इस प्रकार ईश्वर के साथ एक बड़ा संबंध और आंतरिक शांति प्राप्त होती है। यह अनुष्ठान, सुख का त्याग या आत्मदमन का रूप ले सकता है। हालाँकि, वैरागीयों का कहना है कि आत्मारोपित प्रतिबंध उन्हें उनके जीवन के विभिन्न क्षेत्रों में अधिक स्वतंत्रता प्रदान करते हैं, जैसे कि विचार की स्पष्टता में वृद्धि और संभावित विनाशकारी प्रलोभनों का विरोध करने की क्षमता। प्राचीन धर्ममीमांसा में वैराग्य को आध्यात्मिक परिवर्तन की दिशा में एक यात्रा के रूप में देखा जाता है, जहां सरलता पर्याप्त है, आनंद भीतर और मितव्ययी प्रचुर है। इसके विपरीत, कई प्राचीन धार्मिक परंपराएँ, जैसे कि पारसी धर्म, प्राचीन मिस्र का धर्म, और डायोनिसियसी रहस्य, वामाचार, और आधुनिक पश्चिमी गुप्त बायाँ-हाथ मार्ग परंपराएँ, खुले तौर पर तपस्वी प्रथाओं को अस्वीकार करती हैं और या तो विभिन्न प्रकार के सुखवाद पर ध्यान केंद्रित करती हैं या फिर पारिवारिक जीवन पर ध्यान देती है, दोनों ब्रह्मचर्य को अस्वीकार करके।
अर्जून राठ, सोमेश्वर तहसील
अर्जून राठ, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सामानडीह गाँव, लखीसराय (लखीसराय)
सामानडीह लखीसराय, लखीसराय, बिहार स्थित एक गाँव है।
भारत का दूतावास, ब्रुसेल्स
ब्रुसेल्स में भारतीय दूतावास बेल्जियम का राजनयिक मिशन है। वर्तमाम राजदूत संतोष झा हैं।
दूतावास लक्ज़मबर्ग से भी मान्यता प्राप्त है और यूरोपीय संघ में भारत के स्थायी मिशन के रूप में भी कार्य करता है।
भारत का लक्ज़मबर्ग के लिए बेल्जियम में अपने दूतावास के अलावा, उसके राजधानी लक्ज़मबर्ग नगर में एक मानद महावाणिज्य दूतावास भी स्थित है।
तारानाथ
तारानथ (1575–1634) तिब्बती बौद्धधर्म के जोनाङ सम्प्रदाय के एक लामा थे। वे इसके सर्वश्रेष्ठ विद्वान माने जते हैं।
तारानाथ का जन्म तिब्बत में हुआ था। ऐसा माना जाता है कि तारानाथ का जन्म उसी तिथि को हुआ था जिस तिथि को पद्मसम्भव जन्मे थे। उनका मूल नाम कुन-द्गा-स्नयिङ-पो था जिसका अर्थ संस्कृत के 'आनन्दगर्भ' के तुल्य है। वे बुद्धगुप्तनाथ के शिष्य थे जो भारत में जन्मे थे।
बंगाल की खाड़ी
बंगाल की खाड़ीखाड़ी है और हिंद महासागर का पूर्वोत्तर भाग है। यह मोटे रूप में त्रिभुजाकार खाड़ी है जो पश्चिमी ओर से अधिकांशतः भारत एवं शेष श्रीलंका, उत्तर से बांग्लादेश एवं पूर्वी ओर से बर्मा (म्यांमार) तथा अंडमान एवं निकोबार द्वीपसमूह से घिरी है। बंगाल की खाड़ी का क्षेत्रफल 2,172,000 किमी² है। प्राचीन हिन्दू ग्रन्थों के अन्सुआर इसे महोदधि कहा जाता था।
बंगाल की खाड़ी 2,172,000 किमी² के क्षेत्रफ़ल में विस्तृत है, जिसमें सबसे बड़ी नदी गंगा तथा उसकी सहायक पद्मा एवं हुगली, ब्रह्मपुत्र एवं उसकी सहायक नदी जमुना एवं मेघना के अलावा अन्य नदियाँ जैसे इरावती, गोदावरी, महानदी, कृष्णा, कावेरी आदि नदियां सागर से संगम करती हैं। इसमें स्थित मुख्य बंदरगाहों में चेन्नई, चटगाँव, कोलकाता, मोंगला, पारादीप, विशाखापट्टनम एवं यानगॉन हैं। lol
जावेद मियाँदाद
मोहम्मद जावेद मियाँदाद (जन्म १२ जून १९५७), जिन्हें जावेद मियाँदाद  के नाम से जाना जाता है, एक पाकिस्तान टीम के कोच, कमेंटेटर और पूर्व क्रिकेटर हैं जो कप्तानी और बल्लेबाजी की अपनी अपरंपरागत शैली के लिए जाने जाते हैं। उन्होंने १९७५ और १९९६ के बीच टेस्ट और एक दिवसीय अंतर्राष्ट्रीय मैचों में पाकिस्तान का प्रतिनिधित्व किया। अनोखी तकनीक और प्रभावशाली नियंत्रण के लिए, मियाँदाद ने क्रिकेट इतिहासकारों के साथ-साथ समकालीनों की प्रशंसा पायीं है। ईएसपीएन क्रिकइन्फो ने उन्हें "पाकिस्तान का सबसे महान बल्लेबाज़" माना है तो उनके समय के ऑस्ट्रेलियाई दिग्गज इयान चैपल ने उन्हें क्रिकेट के इतिहास में सबसे बेहतरीन बल्लेबाजों में से एक माना है। ईएसपीएन लीजेंड्स ऑफ़ क्रिकेट ने मियाँदाद को अब तक के सर्वश्रेष्ठ क्रिकेटरों में ४४ वाँ स्थान दिया। उन्होंने पाकिस्तान टीम के कप्तान के रूप में लंबे समय तक पदभार संभाला था। वह १९८६ में भारत के खिलाफ शारजाह में १९९२ आईसीसी क्रिकेट विश्व कप के ऐतिहासिक मुकाबले में आखिरी गेंद पर बड़ा छक्का लगाकर खूब सराहना पायी थी, जब जीत के लिए सिर्फ ४ रनों की आवश्यकता थी। यह उनके करियर का सबसे खास मैचों में गिना जाता है। अपने खेल करियर के बाद, मियाँदाद विभिन्न अवसरों पर पाकिस्तान क्रिकेट टीम के कोच बने रहे, साथ ही साथ पाकिस्तान क्रिकेट बोर्ड में प्रमुख पदों पर भी रहे।
बंगाल की खाड़ी
परिधि
अंतरराष्ट्रीय जल सर्वेक्षण संगठन ने बंगाल की खाड़ी की परिधि इस प्रकार बतायी हैं::
जावेद मियाँदाद
व्यक्तिगत जीवन
जावेद मियाँदाद का जन्म १२ जून १९५७ को कराची में हुआ था। उनके माता-पिता पालनपुर, गुजरात, भारत से चले गए, जहाँ उनके पिता, मियांदाद नूरमोहम्मद त्यागी ने पुलिस विभाग में काम किया। वह त्यागी जाति के गुजराती मुस्लिम हैं। पिता ने अहमदाबाद और बड़ौदा जैसे शहरों में पुलिस की नौकरी करी। क्रिकेट उनका पारिवारिक खेल था क्योंकि तीन अन्य भाई जो पाकिस्तान में प्रथम श्रेणी क्रिकेट खेले है, उनमें अनवर मियांदाद, सोहेल मियांदाद और बशीर मियांदाद है।  जबकि उनके भतीजे फैसल इकबाल भी एक टेस्ट क्रिकेट खिलाड़ी है।
बंगाल की खाड़ी
नामकरण
प्राचीन हिन्दू ग्रन्थों एवं मान्यता अनुसार बंगाल की खाड़ी नामक जलराशि को महोदधि नाम से जाना जाता था। इसके अलावा अन्य मध्यकालीन मानचित्रों में इसे साइनस गैन्जेटिकस या गैन्जेटिकस साइनस, अर्थात "गंगा की खाड़ी" नाम से भी दिखाया गया है। १०वीं शताब्दी में चोल राजवंश के नेतृत्त्व में निर्मित ग्रन्थों में इसे चोल सरोवर नाम भी दिया गया है। कालांतर में इसे बंगाल क्षेत्र के नाम पर बंगाल की खाड़ी नाम मिला।
नदियाँ
भारतीय उपमहाद्वीप की बहुत सी प्रसिद्ध एवं बड़ी नदियाँ पश्चिम से पूर्ववत बहती हैं और बंगाल की खाड़ी में सागर-संगम पाती हैं। गंगा इनमें से उत्तरतम नदी है। इसकी प्रमुख धारा भारत से बांग्लादेश में प्रवेश कर पद्मा नदी नाम से निकलकर वहीं मेघना नदी से मिल जाती है। इसके अलावा ब्रह्मपुत्र पूर्व से पश्चिमी ओर बहकर भारत के असम से बांग्लादेश में प्रवेश करती है और दक्षिणावर्ती होकर जमुना नदी कहलाती है। जमुना पद्मा से मिलती है और पद्मा मेघना नदी से मिलती है। इसके बाद ये अन्ततः बंगाल की खाड़ी में गिरती हैं। वहां गंगा, ब्रह्मपुत्र एवं मेघना विश्व का सबसे बड़ा डेल्टा सुंदरबन बनाती हैं जो आंशिक रूप से भारत के पश्चिम बंगाल एवं बांग्लादेश (पूर्व नाम पूर्वी बंगाल) में आता है। इस मुहाने पर मैन्ग्रोव के घने जंग क्षेत्र हैं। ब्रह्मपुत्र 2948 km लम्बी विश्व की २८वीं बड़ी नदी है। इसका उद्गम तिब्बत में है। गंगा नदी की एक अन्य धारा भारत में पश्चिम बंगाल में ही अलग होकर हुगली नां से कोलकाता शहर से होकर बंगाल की खाड़ी के भारतीय भाग में ही गिरती है।
बंगाल के दक्षिण में, महानदी, गोदावरी, कृष्णा नदी एवं कावेरी नदियाँ भारतीय उपमहाद्वीप में पश्चिम से पूर्वाभिमुख बहने वाली और बंगाल की खाड़ी में गिरने वाली प्रमुख नदियां हैं। इनके अलावा कई छोटी नदियाम सीधे ही इस खाड़ी में भी गिरती हैं, जिनमें से लघुतम नदी 64 km लम्बी कोउम नदी है।
बर्मा की इरावती नदी भी इस खाड़ी के एक भाग, अंडमान सागर में ही गिरती है जिसके मुहाने पर एक समय घने मैन्ग्रोव जंगल हुआ करते थे।
जहाजपत्तन एवं बंदरगाह
विश्व के सबसे बड़े बंदरगाहों में से कुछेक— चटगांव बांग्लादेश में, तथा चेन्नई बंदरगाह भारत में— इसी खाड़ी में स्थित हैं। इनके अलावा अन्य बड़े बंदरगाह नगरों में मोंगला, कलकत्ता (पश्चिम बंगाल एवं भारत की पूर्व राजधानी) तथा यंगून, बर्मा का सबसे बड़ा शहर एवं पूर्व राजधानी, आते हैं। अन्य भारतीय बंदरगाहों में काकीनाडा, पॉण्डीचेरी, पारादीप एवं विशाखापट्टनम भी हैं।
द्वीप
इस खाड़ी क्षेत्र में बहुत से द्वीप एवं द्वीपसमूह हैं, जिनमें प्रमुख हैं भारत के अंडमान द्वीपसमूह, निकोबार द्वीपसमूह एवं मेरगुई द्वीप। बर्माई तट के पूर्वोत्तर में चेदूबा एवं अन्य द्वीपसमूह दलदली ज्वालामुखी श्रेणी में आते हैं जो कभी कभार सक्रिय भी हो जाते हैं। अंडमान द्वीपसमूह में ग्रेट अंदमान द्वीपशृंखला प्रमुख है, वहीं रिचीज़ द्वीपसमूह लघु द्वीपों की शृंखला है। अंदमान एवं निकोबार द्वीपसमूह के कुल ५७२ ज्ञात द्वीपों में से मात्र ३७ द्वीपों एवं लघुद्वीपों, अर्थात केवल ६.५% पर ही आबादी हैं।
सागर विज्ञान
बंगाल की खाड़ी एक क्षारीय जल का सागर है। यह हिन्द महासागर का भाग है।
प्लेट टेक्टोनिक्स
पृथ्वी का स्थलमंडल कुछ भागों में टूटा हुआ है जिन्हें विवर्तनिक प्लेट्स कहते हैं। बंगाल की खाड़ी के नीचे जो प्लेट है उसे भारतीय प्लेट कहते हैं। यह प्लेट हिन्द-ऑस्ट्रेलियाई प्लेट का भाग है और मंथर गति से पूर्वोत्तर दिशा में बढ़ रही है। यह प्लेट बर्मा लघु-प्लेट से सुंडा गर्त पर मिलती है। निकोबार द्वीपसमूह एवं अंडमान द्वीपसमूह इस बर्मा लघु-प्लेट का ही भाग हैं। भारतीय प्लेट सुंडा गर्त में बर्मा प्लेट के नीचे की ओर घुसती जा रही है। यहां दोनों प्लेट्स के एक दूसरे पर दबाव के परिणामस्वरूप तापमान एवं दबाव में ब्ढ़ोत्तरी होती है। यह बढ़ोत्तरी कई ज्वालामुखी उत्पन्न करती है जैसे म्यांमार के ज्वालामुखी और एक अन्य ज्वालामुखी चाप, सुंडा चाप। २००४ के सुमात्र-अंडमान भूकम्प एवं एशियाई सूनामी इसी क्षेत्र में उत्पन्न दबाव के कारण बने एक पनडुब्बी भूकम्प के फ़लस्वरूप चली विराट सूनामी का परिणाम थे।
सागरीय भूगर्भशास्त्र
सीलोन द्वीप से कोरोमंडल तटरेखा से लगी-लगी एक ५० मीटर चौड़ी पट्टी खाड़ी के शीर्ष से फ़िर दक्षिणावर्त्त अंडमान निकोबार द्वीपसमूह को घेरती जाती है। ये १०० सागर-थाह रेखाओं से घिरी है, लगभग ५० मी. गहरे। इसके परे फ़िर ५००-सागर-थाह सीमा है। गंगा के मुहाने के सामने हालांकि इन थाहों के बीच बड़े अंतराल हैं। इसका कारण डेल्टा का प्रभाव है।
एक 14 कि.मी चौड़ा नो-ग्राउण्ड स्वैच बंगाल की खाड़ी के नीचे स्थित समुद्री घाटी है। इस घाटी के अधिकतम गहरे अंकित बिन्दुओं की गहरायी १३४० मी. है। पनडुब्बी घाटी बंगाल फ़ैन का ही एक भाग है। यह फ़ैन विश्व का सबसे बड़ा पनडुब्बी फ़ैन है।
सागरीय जीवविज्ञान, पशु एवं पादप
बंगाल की खाड़ी जैव-विविधता से परिपूर्ण है, जिसके कुछ अंश हैं प्रवाल भित्ति, ज्वारनदमुख, मछली के अंडेपालन एवं मछली पालन क्षेत्र एवं मैन्ग्रोव। बंगाल की खाड़ी विश्व के ६४ सबसे बड़े सागरीय पारिस्थितिक क्षेत्रों में से एक है।
केरीलिया जेर्दोनियाई बंगाल की खाड़ी का एक समुद्री सांप होता है। एक शंख शेल (Conus bengalensis) जिसे ग्लोरी ऑफ़ बंगाल अर्थात बंगाल की शोभा कहा जाता है, इसको यहां के सागरतटों पर यत्र-तत्र देखा जा सकता है। इसकी सुंदरता देखते ही बनती है। ओलिव रिडले नामक समुद्री कछुआ विलुप्तप्राय प्रजातियों में आता है, इसको गहीरमाथा सागरीय उद्यान, गहीरमाथा तट, ओडिशा में पनपने लायक वातावरण उपलब्ध कराया गया है। इसके अलावा यहां मैर्लिन, बैराकुडा, स्किपजैक टूना, (Katsuwonus pelamis), यलोफ़िन टूना, हिन्द-प्रशांत हम्पबैक डॉल्फ़िन (Sousa chinensis), एवं ब्राइड्स व्हेल (Balaenoptera edeni) यहां के कुछ अन्य विशिष्ट जीवों में से हैं। बे ऑफ़ बंगाल हॉगफ़िश (Bodianus neilli) एक प्रकार की व्रास मीन है जो पंकिल लैगून राख या उथले तटीय राख में वास करती है। इनके अलावा यहाम कई प्रकार के डॉल्फ़िन झुण्ड भी दिखाई देते हैं, चाहे बॉटल नोज़ डॉल्फ़िन (Tursiops truncatus), पैनट्रॉपिकल धब्बेदार डॉल्फ़िन (Stenella attenuata) या स्पिनर डॉल्फ़िन (Stenella longirostris) हों। टूना एवं डॉल्फ़िन प्रायः एक ही जलक्षेत्र में मिलती हैं। तट के छिछले एवं उष्ण जल में, इरावती डॉल्फ़िन (Orcaella brevirostris) भी मिल सकती हैं। डब्ल्यूसीएस के शोधकर्ताओं के अनुसार बांग्लादेश के सुंदरबन इलाके और बंगाल की खाड़ी के लगे जल क्षेत्र में जहां कम खारा पानी है, वहां हत्यारी व्हेल मछलियों के नाम से कुख्यात अरकास प्रजाति से संबंधित करीब 6,000 इरावदी डॉल्फिनों को देखा गया था।
ग्रेट निकोबार बायोस्फ़ियर संरक्षित क्षेत्र में बहुत से जीवों को संरक्षण मिलता है जिनमें से कुछ विशेष हैं: खारे जल का मगर (Crocodylus porosus), जाइंट लेदरबैक समुद्री कछुआ (Dermochelys coriacea), एवं मलायन संदूक कछुआ (Cuora amboinensis kamaroma)।
एक अन्य विशिष्ट एवं विश्वप्रसिद्ध बाघ प्रजाति जो विलुप्तप्राय है, रॉयल बंगाल टाइगर, को सुंदरबन राष्ट्रीय उद्यान में संरक्षण मिला हुआ है। यह उद्यान गंगा-सागर-संगम मुहाने पर मैन्ग्रोव के घने जंगलों में स्थित है।
रासायनिक सागरीयशास्त्र
बंगाल की खाड़ी के तटीय क्षेत्र खनिजों से भरपूर हैं। श्रीलंका, सेरेन्डिब, या रत्न – द्वीप कहलाता है। वहां के रत्नों में से कुछ प्रमुख है: अमेथिस्ट, फीरोजा, माणिक, नीलम, पुखराज और रक्तमणि, आदि। इनके अलावा गार्नेट व अन्य रत्नों की भारत के ओडिशा एवं आंध्र प्रदेश राज्यों में काफ़ी पैदाइश है।
भौतिक सागरविज्ञान – बंगाल की खाड़ी की जलवायु
जनवरी से अक्टूबर माह तक धारा उत्तर दिशा में दक्षिणावर्ती चलती हैं, जिन्हें पूर्व भारतीय धाराएं या ईस्ट इण्डियन करेंट्स कहा जाता है। बंगाल की खाड़ी में मॉनसून उत्तर-पश्चिम दिशा में बढ़ती है और मई माह के अन्तर्राष्ट्रीय तक अंडमान और निकोबार द्वीपसमूह से टकराती है। इसके बाद भारत की मुख्य भूमि के उत्तर-पूर्वी तट पर जून माह के अन्तर्राष्ट्रीय तक पहुंचती है।
वर्ष के शेष भाग में, वामावर्ती धाराएं दक्षिण-पश्चिमी दिशा में चलती हैं, जिन्हें पूर्व भारतीय शीतकालीन जेट (ईस्ट इण्डियन विन्टर जेट) कहा जाता है। सितंबर एवं दिसम्बर में ऋतुएं काफ़ी सक्रिय हो जाती हैं और इसे वर्षाकाल (मॉनसून) कहा जाता है। इस ऋतु में खाड़ी में बहुत से चक्रवात बनते हैं जो पूर्वी भारत को प्रभावित करते हैं। इनसे चलने वाले आंधी-तूफ़ान से निबटने हेतु कई प्रयास किये जाते हैं।
उष्णकटिबंधीय तूफान और चक्रवात
मुख्य लेख: बंगाल की खाड़ी में उष्णकटिबंधीय चक्रवात
बंगाल की खाड़ी के ऊपर ऐसा तूफ़ान जिसमें गोल घूमती हुई हवाएं ७४ मील (११९ कि.मी) प्रति घंटा की गति से चल रही हों, उसे चक्रवात कहा जाता है; और यदि ये अटलांटिक के ऊपर चल रहा हो तो उसे हरिकेन कहा जाता है। १९७० में आये भोला चक्रवात से १-५ लाख बांग्लादेश निवासी मारे गये थे।
अर्थ-व्यवस्था
बंगाल की खाड़ी में व्यापार करने वाले पहले उद्योगों में कम्पनी ऑफ़ मर्चेन्ट्स ऑफ़ लंडन थे जिन्हें कालांतर में ईस्ट इंडिया कंपनी कहा गया। गोपालपुर, ओडिशा प्रमुख व्यापार केन्द्र बना था। इनके अलावा खाड़ी तट पर सक्रिय रही अन्य व्यापारिक कम्पनियों में इंग्लिश ईस्ट इंडिया कंपनी एवं फ्रांसीसी ईस्ट इंडिया कंपनी थीं।
BIMSTEC अर्थात बे ऑफ़ बंगाल इनिशियेटिव फ़ॉर मल्टीसेक्टोरल टेक्निकल एण्ड इकॉनिमिक कोऑपरेशन (यानि बहुक्षेत्रीय तकनीकी और आर्थिक सहयोग हेतु बंगाल की खाड़ी में पहल) के सहयोग द्वारा बंगाल की खाड़ी के निकटवर्ती राष्ट्रों जैसे भारत, बांग्लादेश, बर्मा, भूटान, नेपाल, श्रीलंका, म्यांमार एवं थाईलैण्ड में मुक्त अन्तर्राष्ट्रीय व्यापार संभव हुआ है।
एक नयी सेतुसमुद्रम जहाजरानी नहर परियोजना प्रस्तावित है जिसके द्वारा मन्नार की खाड़ी को बंगाल की खाड़ी से पाक जलडमरूमध्य से होते हुए जोड़ा जायेगा। इस परियोजना के पूरा होने से भारत में पूर्व से पश्चिम का व्यापारिक समुद्री आवागमन बिना श्रीलंका की लम्बी परिक्रमा के सुलभ हो जायेगा। अभी इस जलडमरूमध्य में छिछला सागर है और चट्टानें हैं जिनके कारण यहां से जहाजों का आवागमन संभव नहीं होता है।
बंगाळ की खाड़ी की तटरेखा के समीपी क्षेत्रों में मछुआरों की ढोनी और कैटामरान नावें घूमती रहती हैं। यहां मछुआरे सागरीय मछलियों की २६ से ४४ प्रजातियों को पकड़ पाते हैं। बंगाल की खाड़ी से एक वर्ष में कुल पकड़ी गयी मछलियों की औसत मात्रा २० लाख टन तक पहुंचती है। विश्व के कुल मछुआरों का लगभग ३१% इसी खाड़ी पर निर्भर है और यहीं रहता है।
बंगाल की खाड़ी के सामरिक महत्व
बंगाल की खाड़ी मध्य पूर्व से फिलिपींस सागर तक के क्षेत्र के बीचोंबीच स्थित है। वैमानिक सामरिक महत्त्व को देखें तो भी यह क्षेत्र के प्रमुख विश्व वायु मार्गों के बीच में स्थित है। यह दो वृहत आर्थिक खण्डों सार्क और आसियान के बीच आती है। इसके उत्तर में चीन का दक्षिणी भूमिबद्ध क्षेत्र होने के साथ साथ भारत और बांग्लादेश के प्रमुख बंदरगाह भी बने हैं। इन दोनों ही राष्ट्रों में आर्थिक उत्थान होता जा रहा है, हालांकि ये जनतंत्र हैं। गहरे सागर में आतंकवाद की रोकथाम करने के उद्देश्य से भारत, चीन और बांग्लादेश ने मलेशिया, थाईलैंड और इंडोनेशिया से नौसैनिक सहयोग के समझौते किये हुए हैं।
भारत के लिये बंगाल की खाड़ी सामरिक दृष्टि से अति महत्त्वपूर्ण है, क्योंकि उसका प्रभाव क्षेत्र खाड़ी के प्राकृतिक विस्तार में ही आता है। दूसरे मुख्य भूमि से दूरस्थ अंडमान और निकोबार द्वीपसमूह इसी खाड़ी द्वारा भारत से जुड़े हैं। तीसरे भारत के कई प्रमुख महत्त्वपूर्ण बंदरगाह जैसे कोलकाता चेन्नई, विशाखापट्टनम और तूतीकोरिन बंगाल की खाड़ी में ही स्थित है।
हाल ही में चीन ने इस क्षेत्र में प्रभाव डालने की दृष्ति से म्यांमार एवं बांग्लादेश से गठजोड़ समझौते के भी प्रयास आरंभ किये हैं। यहीं संयुक्त राज्य ने भी भारत, बांग्लादेश, मलेशिया, सिंगापुर और थाईलैंड के संग विभिन्न बड़े अभ्यास भी किये हैं। बंगाल की खाड़ी का अब तक का सबसे बड़ा युद्धाभ्यास मालाबार २००७, वर्ष २००७ में हुआ था। इसमें संयुक्त राज्य, सिंगापुर, जापान और ऑस्ट्रेलिया से सामरिक जलपोत आये थे। इस अभ्यास में भारत भि प्रतिभागी था। क्षेत्र में प्राकृतिक गैस के बड़े भण्डार की संभावना पर भी भारत की नज़र है। यहाम के तेल एवं गैस भंडारों पर अधिकार के मामले को लेकर भारत एवं म्यामार के बांग्लादेश से संबंधों में कुछ खटास भी आ चुकी है।
बांग्लादेश और म्यांमार के बीच सागरीय सीमा को लेकर २००८ एवं २००९ में सैन्य तनाव भी बढ़े थे। अब बांग्लादेश अन्तर्राष्ट्रीय सागर विधि न्यायालय के माध्यम से भारत और म्यांमार से सागरीय जलसीमा के विवाद सुलझाने के प्रयास में कार्यरत है।
सीमापार के मुद्दे जो बंगाल की खाड़ी की सागरीय पारिस्थितिकी को प्रभावित करते हैं
सीमापार का मुद्दा वह पर्यावरण संबंधी समस्या होता है, जिसमें या तो समस्या का कारण या फ़िर उसका प्रभाव किसी राष्ट्रीय सीमा के पार तक पहुंच जाता है। या फ़िर इस समस्या का वैश्विक पर्यावरण में योगदान हो जाता है। ऐसी समस्या का क्षेत्रीय समाधान ढूंढना वैश्विक पर्यावरण लाभ माना जाता है। बंगाल की खाड़ी से संबंधित आठ राष्ट्रों द्व्रा तीन प्रधान सीमापार समस्याएं (या ध्यान देने योग्य क्षेत्र) गिने हैं जिनका प्रभाव खाड़ी क्षेत्र के स्वास्थ्य पर पड़ रहा है। बंगाल की खाड़ी वृहत सागरीय प्रिस्थितिकी परियोजना (अर्थात बे ऑफ़ बंगाल लार्ज मैरीन ईकोसिस्टम प्रोजेक्ट/ BOBLME) के उद्योग से, इन आठ राष्ट्रों ने (२०१२) इन मुद्दों और उनके कारणों तथा निवारण पर प्रत्यिक्रियाएं एकत्रित की हैं, जिन पर आधारित भविष्य के योजना क्रियान्वयन कार्यक्रम बनेंगे तथा लागू किए जायेंगे।
मत्स्यपालन का अत्यधिक उपभोग
बंघाल की खाड़ी का मत्स्य उत्पादन ६० लाख टन प्रतिवर्ष है, जो विश्व के कुल उत्पादन के ७% से भी अधिक है। मत्स्यपालन एवं मछुआरों से संबंधित प्रधान सांझी सीमापार मुद्दों में आते हैं: समग्र मत्स्य उत्पादन में बढ़ती कमी; प्रजाति संरचनाओं में होते जा रहे परिवर्तन, पकड़ी जा रही मत्स्य मात्रा में छोटी मछलियों का बड़ा अनुपात (जिसके कारण युवा होने से पूर्व ही अच्छी प्रजाति की मत्स्य मारी जाती हैं) और सागरीय जैवविविधता में परिवर्तन, विशेषकर लुप्तप्राय एवं भेद्य प्रजातियों की हानि से। इन मुद्दों के सीमापार होने का कारण है: कई मत्स्य प्रजातियां BOBLME राष्ट्रों के जल में सांझी हैं, इसके अलावा मछलियों या उनके लार्वा के एक जल-सीमा से दूसरे में स्थानांतरगमन। मछुआरे राष्ट्रीय अधिकार-क्षेत्रों व सीमाओं का उल्लंघन करते ही रहते हैं, चाहे या अनचाहे, संवैधानिक या अवैध रूप से, जिनका प्रमुख कारण है एक क्षेत्र मेंमछुआरों की व खपत की अधिकता जो मछुआरों को अधिक मछली पकड़ने के लिये बाहरी व दूसरे निकटवर्ती क्षेत्र में जाने को मजबूर करती है। लगभग सभी राष्ट्रों में मछली पकड़ने के व्यवसाय की ये यह समस्या छोटे या बड़े रूप से आमने आती ही है। बंगाल की खाड़ी बड़े रूप से लुप्तप्राय व खतरे वाली प्रजातियों के लुप्त होने क्ली वैश्विक समस्या में बड़ा योगदान देती है।
महत्त्वपूर्ण पर्यावासों का पतन
बंगाल की खाड़ी उच्च श्रेणी की जैवविविधता का क्षेत्र है, जहां बड़ी संख्या में जीवों की खतरे वाली तथा लुप्तप्राय प्रजातियां बसती हैं। पर्यावासों से संबंधित सीमापार के प्रमुख मुद्दों में: मैन्ग्रोव पर्यावासों की क्षति एवं क्षय, कोरल रीफ़्स का पतन, सागरीय घासों की हानि एवं क्षति। इन मुद्दों के सीमापार होने के मुख्य कारण इस प्रकार से हैं: सभी BOBLME राष्ट्रों में सभी तीन महत्त्वपूर्ण पर्यावास क्षेत्र स्थित हैं। इसके अलावा इन सभी राष्ट्रों में भिन्न-भिन्न कारणों से होने वाले भूमि एवं तटीय विकास समान होते हैं। इन पर्यावासों के उत्पादों के व्यापार सभी राष्ट्रों में समान हैं। इन सभी राष्ट्रों की जलवायु में बदलाव के प्रभाव सांझे होते हैं। इन मुद्दों के प्रमुख कारणों में: तटीय क्ष्त्रों में खाद्य सुरक्षा निम्न स्तर की है, तट विकास योजनाओं की भारी कमी, तटीय पर्यावासों से प्राप्त उत्पादों के व्यापार में तेज बढ़ोत्तरी, तटिय विकास एवं औद्योगिकरण, अप्रभावी सागरीय संरक्षित क्षेत्र एवं प्रवर्तन में कमी; जल-बहाव के आड़े आने वाले विकास, पर्यावासों के लिये हानिकारक कृषि अभ्यास एवं तेजी से बढ़ता पर्यटन उद्योग।
प्रदूषण एवं जल गुणवत्ता
प्रदूषण और जल गुणवत्ता संबंद्घी प्रधान सीमापार के मुद्दों में: मल-निकास (सीवर) जनित रोगजनक (पैथोजनक) एवं अन्य कार्बनिक मल-अवशेष; ठोस अपशिष्ट/समुद्री कूड़ा; तेल-प्रदूषण; निरंतर उपस्थित कार्बनिक प्रदूषक (POP) एवं उपस्थित विषाक्त पदार्थ (PTSs); अवसाद कण एवं भारी धातु अवशेष। इन मुद्दों की सीमापार होने के स्थिति है: बिना या आंशिक शुद्धिकृत किया सीवेज निर्वहन एक सभी की सांझी समस्या है। गंगा, ब्रह्मपुत्र और मेघना नदियों द्वारा लाये गए कार्बनिक अपशिष्ट एवं अवशेष सीमाएं पार कर ही जाते हैं और बड़े स्तर पर हाईपॉक्सिया का कारण बनते हैं। प्लास्टिक एवं परित्यक्त मछली पकड़ने के गियर राष्त्रीय सीमाओं से परे जल के रास्ते पहुंच जाते हैं। नदियों द्वारा उच्च-पोषक एवं खनिज अपशिष्ट भी सीमाओं के बन्धन से परे रहते हैं। भिन्न राष्त्रों के कानूनों एवं नौवहन मल निर्वहन नियमों में भिन्नता और उसके प्रवर्तन में कमी के कारण भी अवशेष और अपशिष्ट सीमाएं पार कर जाते हैं। इसी कारण टारबॉल लम्बी दूरियाम तय कर जाते हैं।POPs/PTSs एवं पारा, साथ ही कार्बन-पारे के यौगिक भि लम्बी दूरियां तय कर जाते हैं। अवसादन के कारण और भारी धातुओं के संदूषण से सीमापार भी प्रदूषण फ़ैलता रहता है। इन मुद्दों के प्रमुख कारण है: बढ़ती तटीय जनसंख्या घनत्व और शहरीकरण; प्रति व्यक्ति उत्पन्न अधिक कचरे वृद्धि, जिसके परिणामस्वरूप उच्च खपत, अपशिष्ट प्रबंधन करने के लिए आवंटित अपर्याप्त धन, BOBLME देशों में उद्योग हेतु निकटवर्ती देशों से पलायन और छोटे उद्योगों के प्रसार।
इतिहास
उत्तरी सर्कार वंश ने बंगाल की खाड़ी के पश्चिमी तटीय इलाके पर अपना आधिपत्य जमाया और कालांतर में वही भारत की मद्रास स्टेट बना। राजराज चोल प्रथम कालीन चोल राजवंश (९वीं – १२वीं शताब्दी) ने १०१४ ई. में बंगाल की खाड़ी की पश्चिमी तटरेखा पर अपना अधिकार किया और इसी कारण तत्कालीन बंगाल की खाडी चोल-सागर भी कहलायी। काकातिया राजवंश ने खाड़ी के गोदावरी और कृष्णा नदियों के बीच के तटीय दोआब क्षेत्र पर अधिकार किया था। प्रथम शताब्दी ईसवी के मध्य में कुशाणों ने उत्तर भारत पर आक्र्मण कर अपने राज्य का विस्तार बंगाल की खाड़ी तक किया। चंद्रगुप्त मौर्य ने अपने राज्य का विस्तार उत्तर भारत में बंगाल की खाड़ी तक किया था। बंगाल में वर्तमान डायमंड हार्बर के निकटवर्ती हाजीपुर पर पुर्तगाली समुद्री लुटेरों का काफ़ी समय तक अधिकार रहा। १६वीं शताब्दी में पुर्तगालियों ने बंगाल की खाड़ी के उत्तर में चिट्टागॉन्ग में अपनी व्यापारिक पोस्ट, पोर्तो ग्रान्दे और सातगांव में पोर्तो पेक्विनो की स्थापना की।
ब्रिटिश पेनल उपनिवेश
पोर्ट ब्लेयर में बनी सेलुलर जेल जो "काला पानी" के नाम से प्रसिद्ध थी, अंग्रेज़ों ने १८९६ में भारतीय स्वाधीनता संग्राम के कैदियों को आजीवन बंदी बनाने हेतु बनवायी थी। यह भी अंडमान द्वीपसमूह में स्थित है।